stanford-oval/wikipedia huggingface dataset:
חיוי הבלכי

חיוי הבלכי היה יהודי מהעיר בלך שבמדינת ח'וראסאן שבממלכת פרס (כיום באפגניסטן). הוא חי במחצית השנייה של המאה התשיעית ופרסומו בא לו עקב ספר ביקורתי כלפי המקרא שחיבר ופרסם. הספר, שלא שרד עד ימינו, כלל מאתיים שאלות ותהיות על הכתוב במקרא. בספרו טען חיוי לסתירות פנימיות בכתבי הקודש, הסביר את הניסים המתוארים בהם בהסבר טבעי, ושלל מספר תפיסות תיאוסופיות תנ"כיות.
תפיסותיו של הבלכי הושפעו כנראה מהתרבות הפרסית והדת הזורואסטרית, ולדברי סלמון בן ירוחם הקראי הושפע גם מדעותיו של אבן א-רוואנדי. הוא האמין בקדמות העולם וכפר בעיקרון הבחירה החופשית. ספרו, שככל הנראה נכתב בחרוזים, העלה שאלות כנגד הנהגות שונות של האלוהים. הוא סבר כי לאלוהים אין בחירה במעשיו, וכי הטבע הוא דטרמיניסטי ללא אפשרות של חריגה. כן תמה על האלוהים הרוחני בהגדרתו, הדורש מבני האדם הקרבת קרבנות גשמיים.
חיוי הבלכי עורר את זעמם של יהודים מאמינים רבים, בעיקר עקב העובדה שספריו התפשטו ללא הפרעה והשפיעו על אמונותיהם ודעותיהם של יהודים רבים. עדות על השפעתו מצויה בכתבי חכם יהודי שחי עשרות שנים אחריו: "חיוי חיבר ספר שבו מאתיים שאלות הטוענות נגד ה' ונגד תורתו... והתקיימו שנים רבות מבלי שהשיב עליהן איש, והפסידו אמונת אנשים רבים, עד שנתקנא אדוננו (הכוונה לרב סעדיה גאון) לה' ולתורתו וחיבר ספר תשובות על חיוי...". עדות אחרת מספרת כי: "חיוי בדה מלבו תורה, והעיד רב סעדיה שהוא ראה מלמדי תינוקות מלמדים אותה בספרים ובלוחות עד שבא רב סעדיה ונצחם" (הראב"ד (בעל הקבלה)).
כנגד ספרו של הבלכי יצאו רבים מהוגי הדעות ומהפילוסופים היהודיים שחיו אחריו. הראשון שבהם היה רב סעדיה גאון, שכתב ספרים במענה לשאלותיו של הבלכי. בספרו "הנבחר באמונות ובדעות" הוא עונה לרבות מטענותיו של הבלכי, ומלבד זאת כתב ספר נפרד, בעברית ובחרוזים, בו הוא עונה לטענות חיוי ומלגלג עליהן. בין השאר, הוא מכנה אותו ואת חסידיו "אנשים הנקראים יהודים". בדורות מאוחרים יותר רבי אברהם אבן עזרא מצטט אותו לעיתים ודוחה את דבריו בחריפות. אבן עזרא ואחרים נהגו לכנותו "חיוי הכלבי". גם רבי משה אבן עזרא ורבי אברהם אבן דאוד מתעמתים עם דברי הבלכי, ואף חכמים קראים, כגון סלמון בן ירוחם ואל בסיר, תקפו אותו בחריפות וכתבו תשובות כנגד שאלותיו.
שמו

בכתבי מחברים יהודיים ולא יהודיים לאורך הדורות נמצאו צורות שונות לשמו ולכינויו. שמו הפרטי, חיוי, שונה לאורך הדורות גם לחוי, לחיוא, לחיואי, לחיויה, לחאוי, לחאויי ולחיוה. פירסט ודירנבורג שיערו ששמו היה "חואי", מילה שמשמעותה הערבית היא "אסף" (מלשון ליקוט ואיסוף). פוזננסקי טען שאין אמת בטענתם זו, מפני שאין זה מקובל בספרות היהודית לתרגם את שמו של מחבר. הצורות "חיוא" ו"חיואי" הן מאוחרות יותר, ומופיעות לראשונת בכתבי הרשב"ץ. כנראה שהן שונו בכוונה מצורת המקור, כדי שתתדמה למילה "נחש" בערבית (לשון גנאי). הסיומת "-ויה" שבצורה "חיויה" מלמדת שמקור השם הוא פרסי. השערה נוספת לגבי מקור השם היא שזהו שיבוש של שם השבט הכנעני החווי, או כנוי לאדם רע לב, לפי משמעות השורש "חו" בארמית ובערבית. לפי הרב יוסף קאפח, השמות "חויא" ו"חיויה" הם כינויים מוכרים בארצות המזרח לשם היהודי הפרטי "חיים". מנחם בן ששון משער שההגיה המקורית של השם הייתה כאשר הו' בחולם והי' שלאחריה בחיריק.
גם לכנויו גרסאות שונות. בכתבי רבי אברהם אבן דאוד, רבי יהודה הלוי ורבי משה אבן עזרא, ובתרגומים לעברית של דברי רב סעדיה גאון הוא מופיע, בשיבוש מכוון או שלא מכוון, כ"כלבי". במקורו הערבי של ספר "הנבחר באמונות ובדעות" ב"ספר הגלוי" לרס"ג קורא לו רס"ג "בלכי". בכתבי רבי סעדיה אבן דנאן הוא מופיע פעם כ"בלכי" ופעם כ"כלבי". לפי הרשב"ץ, כנויו היה "כלאבי", ולפי רבי שמואל אבן סנה (אנ') כנויו היה "בבלי". משה גיל, מחבר הספר "חיוי הבלכי - הכופר מחוראסאן", מביא בספרו את השערתו של אברהם אליהו הרכבי, לפיה הכלביים היו שבט חשוב ושליט באסלאם, ומכאן "כלבי" במשמעות של "בן לשבט כלב", נצר לשבט יהודה. לבסוף דוחה גיל את ההשערה, בשל ריבוי המקורות שבהם כנויו של האיש הוא "בלכי", ומשער שחיוי חי וכתב בעיר בלך, ההשערה המקובלת במחקר. בן ציון יהושע משער שמקור שמו הוא אכן בעיר בלך, אך אבות אבותיו או הוא היגרו למקום יישוב אחר, בבל או מרכז יהודי גדול אחר, שם הוא עצמו חי.
לקריאה נוספת

משה גיל, חיוי הבלכי - הכופר מחוראסאן, הוצאת ספריית פועלים, 1965
הערות שוליים

↑  גם: חוי, חיוא, חיואי, חיויה, חאוי, חאויי, חיוה.
↑  זו הדעה המקובלת. ההיסטוריון יהודה רוזנטל סבור כי היה גנוסטיקן נוצרי.
↑  הצפירה, תשובות סעדיה גאון לשאלות חיוי הבלכי, באתר עיתונות יהודית היסטורית, ‏9 באוגוסט 1916
1 2  בן ציון יהושע, "האם חי חיוי הבלכי ופעל בעיר בלך שבחוראסאן?”, תרביץ נא, ב (1982), עמ' 313–314
↑  ש"א פאזנאנסקי, "חיוי הבלכי", הגורן ז, תרס"ח, עמ' 112–137
↑  Rosenthal, J., "Hiwi Al-Balkhi: A Comparative Study," JQR 38 (1947-48), pp. 317–319
↑  משה גיל, חיוי הבלכי - הכופר מחוראסאן, הוצאת ספריית פועלים, 1965, עמ' 10
| --- | --- |
בקרת זהויות :  NLI: 987007262638505171  ISNI: 0000 0004 0288 4188  LCCN: no93028669  VIAF: 299005101   WorldCat (עם VIAF): 299005101
נבחרת לוב בכדורסל

| --- | --- |
לוב
 מידע כללי
 התאחדות:  התאחדות הכדורסל של לוב
 הצטרפות:  1961
 השתייכות:  פיב"א אפריקה
 דירוג פיב"א (26 בנובמבר 2024):  96       ‎-1‏
  - ניקוד פיב"א:  95.4
 מאמן:  קווין ניקלברי
 
 אליפות אפריקה בכדורסל
 הופעות:  4 (הראשונה ב-1965)
 ההישג הטוב:  מקום חמישי (1965, 1970)
 
נבחרת לוב בכדורסל היא נבחרת הכדורסל הלאומית של לוב. הדירוג הנוכחי של נבחרת לוב ברשימת הדירוג של פיב"א לנבחרות גברים, הוא המקום ה-96 בעולם, נכון ל-26 בנובמבר 2024, ירידה של מקום אחד לעומת דירוג קודם.
הנבחרת סיימה פעמיים במקום החמישי באליפות אפריקה בכדורסל. בפעם הראשונה, בשנת 1965, היא סיימה במקום החמישי והאחרון בטורניר ובשנת 1970 היא סיימה במקום החמישי מתוך שבע נבחרות.

בשנת 1978 השתתפה שוב הנבחרת באליפות וסיימה במקום העשירי והאחרון.

בשנת 2009 לוב אירחה את אליפות אפריקה, בפעם הראשונה בתולדותיה, וסיימה במקום ה-11.
 
נבחרת לוב מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
מצרים 1962: לא השתתפה
מרוקו 1964: לא השתתפה
| תוניסיה 1965 | מקום חמישי | 5 | 1 | 4 |
מרוקו 1968: לא השתתפה
| מצרים 1970 | מקום חמישי | 3 | 1 | 2 |
סנגל 1972: לא העפילה
הרפובליקה המרכז אפריקאית 1974: לא העפילה
מצרים 1975: לא העפילה
| סנגל 1978 | מקום עשירי | 5 | 0 | 5 |
מרוקו 1980: לא השתתפה
סומליה 1981: לא השתתפה
מצרים 1983: לא השתתפה
חוף השנהב 1985: לא השתתפה
תוניסיה 1987: לא השתתפה
אנגולה 1989: לא השתתפה
מצרים 1992: לא השתתפה
קניה 1993: לא השתתפה
אלג'יריה 1995: לא השתתפה
סנגל 1997: לא השתתפה
אנגולה 1999: לא השתתפה
מרוקו 2001: לא השתתפה
מצרים 2003: לא השתתפה
אלג'יריה 2005: לא השתתפה
אנגולה 2007: לא השתתפה
| לוב 2009 | מקום 11 | 8 | 3 | 5 |
מדגסקר 2011: לא השתתפה
חוף השנהב 2013: לא השתתפה
תוניסיה 2015: פרשה מהמוקדמות
תוניסיה סנגל 2017: לא השתתפה
רואנדה 2021: לא השתתפה
| אנגולה 2025 | העפילה |  |  |  |
| סך הכל | 4 הופעות | 21 | 5 | 16 |
הערות שוליים

↑  דירוג לנבחרות לאומיות גברים באתר פיב"א
טובי ג'ונס

| --- | --- |

טובי ג'ונס
 לידה:  7 בספטמבר 1966 (בן 58) האמרסמית', לונדון, אנגליה
 שם לידה:  Tobias Edward Heslewood Jones 
 מדינה:  הממלכה המאוחדת 
 תקופת הפעילות:  מ-1992
 מקום לימודים:  אוניברסיטת מנצ'סטר (1989)  L'École Internationale de Théâtre Jacques Lecoq  בית ספר אבינגדון  בית הספר קתדרלת כרייסט צ'רץ' 
 מספר צאצאים:  2 
 פרסים והוקרה:  פרס לורנס אוליבייה לשחקן הטוב ביותר בתפקיד משנה (2002)  פרס נימפת הזהב לשחקן הטוב ביותר בסרט טלוויזיה (2015)  פרס הקולנוע הבריטי העצמאי לשחקן הטוב ביותר (2012)  קצין במסדר האימפריה הבריטית (2021) 
 פרופיל ב-IMDb
 
טובי אדוארד הייזלווד ג'ונס (באנגלית: Toby Edward Heslewood Jones; נולד ב-7 בספטמבר 1966) הוא שחקן קולנוע ותיאטרון אנגלי מועמד פרס גלובוס הזהב על הופעתו בתור אלפרד היצ'קוק בסרט "The Girl".
התפרסם בתפקידיו המשניים בסרטים "פרוסט/ניקסון", "הערפל" "W." ו"ידוע לשמצה", דיבב את קולו של דובי בסרטים "הארי פוטר וחדר הסודות" ו"הארי פוטר ואוצרות המוות".
ביוגרפיה

ג'ונס נולד ברובע האמרסמית' שבמערב לונדון, בנם של ג'ניפר ושל שחקן הקולנוע פרדי ג'ונס לצידו הופיע ב-2004 בסרט "גברות בלוונדר".
לג'ונס שני אחים, רופרט וקספר.
ג'ונס למד בבית ספר פרטי לבנים "אבינגטון" שבאוקספורדשייר ולאחר מכן באוניברסיטת מנצ'סטר.
ג'ונס הופיע ביותר מעשרים סרטים מאז שהחל בסרט "אורלנדו".
ב-2002 ג'ונס דיבב את קולו של גמדון הבית דובי בסרט "הארי פוטר וחדר הסודות". ב-2004 הופיע בסרטים "גברות בלוונדר", "למצוא את ארץ לעולם לא" שם גילם את סמי יד ימינו של קפטן הוק בסרט ו"גברת הנדרסון גאה להציג" בשנה שלאחר מכן.
ב-2006 שיחק בתפקיד הביוגרפי הראשי של טרומן קפוטה בדרמה העצמאית "ידוע לשמצה", תפקיד זה נתן לג'ונס את פרס שחקן השנה בבריטניה מטעם מבקרי הקולנוע הבכירים של לונדון, ג'ונס גם הועמד לפרס שחקן המשנה הטוב ביותר בזכות תפקידו בתור הקולוניאליסט הבריטי וודינגטון בדרמה הספרותית "הצעיף הצבעוני".
בנוסף הופיע במיני-סדרה "אליזבת הראשונה" בתפקיד סר רוברט ססיל.
ב-2007 השתתף בגרסה הקולנועית של פרנק דרבונט למותחן האימה הספרותי של סטיבן קינג "הערפל", בסרט גילם את דמותו הספרותית של אולי, עוזרו של מנהל הסופרמרקט בסרט. אולי, צלף מצטיין, הוא בין הדמויות היחידות הנשארות שפויות לנוכח הערפל הקטלני.
מעט לפני כן גילם את ויליאם הרביעי, מלך הממלכה המאוחדת בדרמה התקופתית "רוחות של חופש".
ג'ונס שיחק בשתי הפקות פוליטיות ב-2008 "W." בדמותו של היועץ הפוליטי קארל רוב ואחד האנשים המקורבים ביותר לנשיא ארצות הברית לשעבר ג'ורג' ווקר בוש (ג'וש ברולין) ו"פרוסט/ניקסון" בדמותו הביוגרפית של סוכן הכישרונות סוויפטי לאזר המציע לנשיא ארצות הברית ריצ'רד ניקסון (פרנק לנגלה) כחצי מיליון דולרים בעבור סדרת ראיונות טלוויזיוניים.
להופעות אלו נוסף תפקיד משני בתור ברטון עוזרו של ראש העיר (ביל מארי) בפנטזיית הילדים "עיר הגחלת".
ב-2010 חזר לדבב את דמותו של דובי בסרט "הארי פוטר ואוצרות המוות". באותה שנה, הוא הופיע גם בדוקטור הו עונה 5 פרק 7 כ"אדון החלומות".
ב-2012 שיחק את קלאודיוס טמפלסמית' בסרט משחקי הרעב והועמד לפרס גלובוס הזהב על הופעתו בתור אלפרד היצ'קוק בסרט "The Girl".
ב-2018 שיחק בסרט "עולם היורה: נפילת הממלכה" כגונר אוורסול, מנהל מכירות של דינוזאורים שניצודו.
לג'ונס שתי בנות, מדליין והולי.
פילמוגרפיה נבחרת

אורלנדו (1992)
עירום (1992)
עלובי החיים (1998)
עכשיו ולתמיד (1998)
ז'אן ד'ארק (1999)
מלון ספלנדיד (2000)
הארי פוטר וחדר הסודות (2002)
גברות בלוונדר (2004)
למצוא את ארץ לעולם לא (2004)
גברת הנדרסון גאה להציג (2005)
ידוע לשמצה (2006)
הצעיף הצבעוני (2006)
רוחות של חופש (2006)
משמר הלילה (2007)
הערפל (2007)
טירוף של קולג' (2007)
עיר הגחלת (2008)
"W.‎" ‏ (2008)
פרוסט/ניקסון (2008)
Creation ‏(2009)
סקס סמים ורוקנ'רול (2009)
וירג'יניה (2010)
הארי פוטר ואוצרות המוות (2010)
קפטן אמריקה (2011)
החפרפרת (2011)
כריסטופר ובני מינו (2011) - סרט טלוויזיה
אורות אדומים (2012)
משחקי הרעב (2012)
הנערה של היצ'קוק (2012) - סרט טלוויזיה
התלקחות (2013)
קפטן אמריקה: חייל החורף (2014)
נפלא (2014)
By the Gun‏ (2014)
אגדת האגדות (2015)
מבצע אנתרופואיד (2016)
האיש שידע אינסוף (2016)
פצצה אטומית (2017)
איש השלג (2017)
סוף טוב (2017)
Zoo ‏ (2017)
עולם היורה: נפילת הממלכה (2018)
כריסטופר רובין (2018)
נורמנדי בעירום (2018)
פרה ראשונה (2019)
הדבר האחרון שהוא רצה (2020)
זיכרון מלאכותי (אנ') (2020)
אינסוף (2021)
החיים המחשמלים של לואי וויין (2021)
ניקולס (2021)
טטריס (2022)
הפלא (2022)
עיניה התכולות (2022)
אימפריית האור (2022)
אינדיאנה ג'ונס וחוגת הגורל (2023)
המסיתים (2024)
The Actor‏ (TBA)
פילמוגרפיה נבחרת > טלוויזיה

עיירה ללא מוצא (2016-2015)
עדת התביעה (2016)
אל תשכחו את הנהג (2019)
מה אם... (2021) - דיבוב
Danny Boy‏ (2021) - סרט טלוויזיה של BBC Two
האנגלייה (אנ') (2022)
המרטש מיורקשייר: המצוד ‏ (2023)
Mr Bates vs The Post Office‏ (2024)
A Cruel Love: The Ruth Ellis Story‏ (TBA)
הערות שוליים

↑  Grobar, Matt (December 1, 2021). Scott Cooper’s Netflix Pic ‘The Pale Blue Eye’ Adds Gillian Anderson, Lucy Boynton, Timothy Spall, Fred Hechinger, Robert Duvall & More. Deadline Hollywood. Retrieved December 2, 2021
| --- | --- |
בקרת זהויות :  NLI: 987007456218405171  PLWABN: 9811988761405606  BIBSYS: 7071366  BNE: XX4811352  BnF: cb16172820x (data)  GND: 1035824493  ISNI: 0000 0000 7357 9114  LCCN: no2007038557  MusicBrainz: 3a5143a2-c0fd-4816-9d85-fe83e361d031  NKC: xx0222107  NLK: KAC2020M7171  NTA: 370781244  SUDOC: 139929592  VIAF: 61319333   WorldCat (עם VIAF): 61319333
הימש פאטל

| --- | --- |

 לידה:  13 באוקטובר 1990 (בן 34) הנטינגדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  Prince William School 
 פרופיל ב-IMDb
 
הימש ג'יטנדרה פאטל (באנגלית: Himesh Jitendra Patel; נולד ב-13 באוקטובר 1990) הוא שחקן בריטי. הוא מוכר בעיקר מהופעתו בתפקיד טמוואר מסאוד באופרת הסבון "איסטאנדרס" של ה-BBC, מהופעתו בסרט המוזיקלי "יסטרדיי" משנת 2019, ובתפקיד מאהיר בסרט המדע בדיוני "טנט". בשנת 2020 שיחק בסדרה הקומית "אווניו 5". ב-2021 כיכב במיני-סדרה "תחנה אחת-עשרה" והופיע בסרט "אל תסתכלו למעלה" של נטפליקס.
ביוגרפיה

פאטל נולד ב-13 באוקטובר 1990 בסורטי שבקיימברידג'שייר. הוריו הם הודים דוברי גוג'ראטית, אבל שניהם נולדו באפריקה. האם נולדה בזמביה והאב נולד בקניה. בילדותו דיבר גוג'ראטית.
פאטל למד בבית הספר הנסיך ויליאם באונדל שבנורת'האמפטונשייר. כילד היה מחקה דמויות אהובות מהטלוויזיה והקולנוע. כשהיה בן 11 לוהק להצגה "This Is Your Life, Santa Claus" בבית הספר. בעקבות המלצה של אחד המורים, רשמו אותו הוריו ללהקת תיאטרון מקומית בפיטרבורו. בהמשך היה חבר בלהקת השחקנים הצעירים בקיימברידג' שם למד שיעורי קולנוע. בגיל 13 למד לנגן בפסנתר, וקנה לעצמו גיטרה חשמלית, ולמד לנגן בעצמו.
ביוגרפיה > איסטאנדרס

בגיל 16, ביום של בחינות ה-GCSE, הוזמן פאטל לאודישן לאופרת הסבון הבריטית "איסטאנדרס" דרך סוכנות שחקנים. הוא סיים את הבחינה האחרונה ומיהר להגיע לאודישן. הוא התקבל לגלם את טאמוואר מאסוד, והחל לשחק בסדרה ב-1 באוקטובר 2007. ב-2011 זכה פאטל בפרס Inside Soap Awards יחד עם מריל פרננדס.
עוד הופיע פאטל בסדרת הרשת "EastEnders: E20" בתפקיד טאמוואר. ב-2011 כתב יחד עם צ'ארלי ג' הוקינס תסריט לפרק אחד של הסדרה. ב-2013 צילם ספין-אוף של "איסטנדרס" בשם "Tamwar Tales - The Life of an Assistant Market Inspector", ששודר החל מ-25 ביולי 2013.
פאטל גילם את טאמוואר במשך תשע שנים, עד שעזב את הסדרה. הופעתו האחרונה בסדרה הייתה ב-22 באפריל 2016.
ביוגרפיה > סרטים קצרים

ב-2014 לוהק פאטל בתפקיד פאבאן בסרט הקצר "Two Dosas". הסרט זכה במספר פרסים בהם סרט הקומדיה הקצר הטוב ביותר בפסטיבל הסרט הקצר של לונדון. ב-2015 זכה הסרט בפרס הקומדיה הטובה ביותר בפסטיבל הסרטים של אספן. בפסטיבל שאפל היה הבמאי דני בויל בין השופטים. ב-2019 עבד פאטל עם בויל בסרט "יסטרדיי".
ב-2017 השתתף פאטל בסרט הקצר "The Fox", הקומדיה של הנרי סקריבן.
ב-2019 שיחק בסרט הקצר "Is This Life?". ב-2021 הופיע בסרט "Enjoy".
ביוגרפיה > אחרי "איסטאנדרס"

ב-27 בספטמבר 2016 הופיע פאטל שוב בסדרת טלוויזיה, הסיטקום של ערוץ 4 בשם "Damned". בסדרה גילם דמות של שוטר לשעבר ועובד סוציאלי בשם ניטין. עוד ב-2016 הופיע בסרטו של הנרי סקריבן "Rapscallions".
ב-2017 לוהק למחזה "דון חואן בסוהו" בכיכובו של דייוויד טננט בתפקיד הראשי. באותה שנה שיחק בפרק בקומדיה "Climaxed" של ה-BBC. עוד הופיע בתפקיד מר גלנקדי בפרק בסדרה הקומית "Motherland".
פאטל השתתף בהפקות אודיו של הסדרה "דוקטור הו". הוא גילם את ביוטק דנדרי בפרק "Day of the Vashta Nerada", ואת המהנדס ואיירטון ולנסיה בפרק "The Lifeboat and the Deathboat".
ב-2017 הפיק פאטל את סרט הקולנוע בשפת האורדו "My Pure Land".
הופעת הבכורה של פאטל בקולנוע, שהייתה גם נקודת הפריצה שלו, הייתה בשנת 2019 בתפקיד ג'ק מאליק בסרט "יסטרדיי". בסרט הוא שר גרסאות כיסוי של שירי הביטלס. עוד ב-2019 הופיע בסרט "השמיים הם הגבול" בכיכובם של פליסיטי ג'ונס ואדי רדמיין.
פאטל לוהק לתפקיד אמרי סטיינס בסדרת הטלוויזיה "המאורות", המבוססת על ספרה של אלינור קטון משנת 2013.
ב-2019 השתתף פאטל באלבום "Children in Need". הוא שר את השיר "All These Things That I've Done" של להקת הקילרס.
עוד ב-2019 הצטרף פאטל לצוות שחקני הסדרה "תחנה אחת-עשרה" של HBO Max. ב-2020 הופיע בתפקיד ג'ורדן הטוואל בסדרה הקומית "אווניו 5" בכיכובו של יו לורי.
ב-2020 הופיע פאטל בסרט "טנט" בתפקיד מאהיר, חבר צוות במטוס שבתחילה עוזר לניל והפרוטגוניסט בתוכניתם.
ב-2021 שיחק פאטל בסרט "אל תסתכלו למעלה" של נטפליקס, בתפקיד פיליפ קאג', עיתונאי חסר מצפון שיוצא עם האסטרונומית קייט דיביאסקי, בגילומה של ג'ניפר לורנס.
ביוגרפיה > חיים אישיים

פאטל הוא אוהד של קבוצת הכדורגל טוטנהאם הוטספר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | יסטרדיי | ג'ק מאליק |  |
| 2019 | השמיים הם הגבול | ג'ון טרו |  |
| 2020 | טנט | מאהיר |  |
| 2021 | אל תסתכלו למעלה | פיליפ |  |
| 2022 | מוריס המדהים | קית' | דיבוב |
| 2023 | נחמה מתוקה (אנ') | תומאס |  |
| 2024 | Greedy People | וויל שלי |  |
| 2025 | Bubble & Squeak | דקלן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007–2016 | איסטאנדרס | טמוור מאסוד | תפקיד ראשי (566 פרקים) |
| 2013 | Children in Need | רקדן ג'אז | פרק |
| 2016–2018 | Damned | ניטין | 12 פרקים |
| 2017 | Climaxed | אמית | פרק: "Festival Sex" |
| 2017 | Motherland | מר גלנקאדי | פרק |
| 2020 | המאורות | אמרי סטיינס | מיני-סדרה |
| 2020 | אווניו 5 | ג'ורדן הטוואל | 5 פרקים |
| 2021 | תחנה אחת-עשרה | ג'יוואן | מיני-סדרה |
| 2022 | 10 אחוז | בתפקיד עצמו | פרק אחד |
| 2023 | מראה שחורה | קריש | פרק: "Joan Is Awful" |
| 2024 | הפרנצ'ייז (אנ') | דניאל קומאר | תפקיד ראשי; 8 פרקים |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2016 |  | Le Bossu |  | הפסטיבל הבינלאומי של אדינבורו ומיוזיק הול וילטון |
| 2017 | דון חואן בסוהו | Don Juan in Soho | נווד | תיאטרון וינדהם |
פרסים ומועמדויות

| שנה | פרס | קטגוריה | עבור | תוצאה |
| --- | --- | --- | --- | --- |
| 2011 | Inside Soap Award | החתונה הטובה ביותר | איסטאנדרס | זכייה |
| 2019 | פרסי בחירת הנוער | הכוכב של הקיץ | יסטרדיי | מועמדות |
הערות שוליים

↑  "Can Himesh Patel really sing and play the guitar in the Yesterday movie?". Smooth (באנגלית). נבדק ב-2019-07-23.
↑  British Future (2012-12-13), EastEnders' Himesh Patel on his British identity, ארכיון מ-2021-12-12, נבדק ב-2019-07-23
1 2  "Himesh Patel masters the Beatles in 'Yesterday'". Los Angeles Times (באנגלית אמריקאית). 2019-06-27. נבדק ב-2019-07-23.
↑  "Himesh Patel". IMDb.com. נבדק ב-21 ביוני 2019. {{cite web}}:  (עזרה)
↑  "Meet Himesh Patel, Breakout Star of Yesterday". Vogue (באנגלית). נבדק ב-2019-07-23.
↑  "Talent spotted early - Peterborough's Himesh Patel in the biggest British movie of the summer, Yesterday". www.peterboroughtoday.co.uk (באנגלית). נבדק ב-2019-07-23.
↑  "Star's 'amazing' time on Beatles film" (באנגלית בריטית). 2019-06-17. נבדק ב-2019-07-23.
↑  "EastEnders: E20" Episode #3.1 (TV Episode 2011) - IMDb, נבדק ב-2019-07-25
↑  "EastEnders: Tamwar Masood in new online spin-off". Radio Times (באנגלית). נבדק ב-2019-07-25.
↑  "EastEnders star Himesh Patel reveals guilt at leaving Tamwar Masood behind". Metro (באנגלית אמריקאית). 2016-04-14. נבדק ב-2019-07-25.
↑  "London Short Film Festival, UK (2015)". IMDb. נבדק ב-2019-07-25.
↑  "Nikesh Shukla Wins Another Award for Two Dosas". David Higham Associates (באנגלית אמריקאית). נבדק ב-2019-07-25.
↑  "Danny Boyle judges cemetery film fest". BBC News (באנגלית). נבדק ב-2019-07-25.
↑  The Fox, נבדק ב-2019-07-25
↑  Is This Life?, נבדק ב-2019-07-25
↑  Enjoy, נבדק ב-2021-09-16
↑  Jeffery, Morgan (2018-02-14). "Himesh Patel on a "darker" series two of Ch4's Damned". Digital Spy (באנגלית בריטית). נבדק ב-2019-07-25.
↑  Rapscallions, נבדק ב-2019-07-25
↑  "Final casting announced for 'Don Juan in Soho'". The Arts Shelf (באנגלית אמריקאית). 2017-02-03. נבדק ב-2019-07-25.
↑  BBC Three (2017-04-02), Festival Sex | Climaxed, נבדק ב-2019-07-25
↑  "5. The Diary of River Song Series 05 - The Diary of River Song - Big Finish". www.bigfinish.com. נבדק ב-2019-07-26.
↑  "2. Doctor Who: Classic Doctors New Monsters Volume 02 - Doctor Who - Classic Series - Special Releases - Big Finish". www.bigfinish.com. נבדק ב-2019-07-26.
↑  My Pure Land, נבדק ב-2019-07-25
↑  "'Yesterday' exclusive: Himesh Patel sings The Beatles live". www.usatoday.com (באנגלית). נבדק ב-2019-07-25.
↑  The Aeronauts, נבדק ב-2019-07-25
↑  The Luminaries, נבדק ב-2019-07-25
↑  Andreeva, Nellie (18 באוקטובר 2019). "Mackenzie Davis & Himesh Patel To Star In 'Station Eleven' HBO Max Limited Series". {{cite web}}:  (עזרה)
↑  Gallagher, Simon (28 באוגוסט 2020). "Tenet Cast Guide: Where You Recognize The Actors From". Screen Rant. ארכיון מ-29 באוגוסט 2020. נבדק ב-29 באוגוסט 2020. {{cite web}}:  (עזרה)
↑  Westenfeld, Adrienne (בדצמבר 2021). "Himesh Patel Knows Disaster". Esquire. {{cite web}}:  (עזרה)תחזוקה - ציטוט: url-status (link)
↑  "Himesh Patel - actor, rising star, Spurs fan". Tottenham Hotspur F.C. 22 ביולי 2020. נבדק ב-18 במרץ 2021. {{cite news}}:  (עזרה)
| --- | --- |
בקרת זהויות :  GND: 1199648809  ISNI: 0000 0004 7974 0596  LCCN: no2019140474  MusicBrainz: 96805554-640f-49ff-b1f8-9c1d317dd025  NKC: xx0243529  SUDOC: 24141010X  VIAF: 8156988856261001075   WorldCat (עם VIAF): 8156988856261001075
משפט הפירוק הספקטרלי

במתמטיקה, ובפרט באלגברה ליניארית ואנליזה פונקציונלית, משפט הפירוק הספקטרלי (הנקרא לעיתים משפט הלכסון האוניטרי) הוא שורה של תוצאות הנוגעות לאופרטורים ליניאריים או למטריצות. במונחים רחבים, המשפט הספקטרלי מספק תנאים שתחתיהם אופרטור ליניארי או מטריצה ניתנים ללכסון (כלומר, ניתן להציגם כמטריצה אלכסונית ביחס לבסיס כלשהו). מושג הלכסון הוא מוגדר למדי עבור אופרטור על מרחב סוף-ממדי, אך הוא דורש התאמה מסוימת עבור המקרה של אופרטור על מרחב אינסוף-ממדי. באופן כללי, המשפט הספקטרלי מזהה מחלקה של אופרטורים ליניאריים אשר ניתנים להצגה כאופרטורי הכפלה ואופרטורים שכאלה הם יחסית קלים להבנה. בשפה יותר מופשטת, המשפט הספקטרלי הוא טענה על אלגבראות סי כוכב קומוטטיביות. למשפט יש שימושים באנליזת פורייה ובתחומים רבים אחרים.
בגרסתו הפשוטה ביותר, המשפט אומר שכל מטריצה הרמיטית (מעל שדה המספרים המרוכבים או שדה המספרים הממשיים) היא לכסינה אוניטרית מעל אותו שדה וכל ערך עצמי שלה הוא ממשי. כלומר, אם  \ A=A^{*}, אז קיימות מטריצה אוניטרית  \ U ומטריצה אלכסונית ממשית  \ D כך ש- \ A=UDU^{*}. את המשפט ניתן להכליל למטריצות נורמליות ובאופן כללי יותר, לאופרטורים נורמליים על מרחב הילברט. גרסה מתוחכמת יותר של המשפט אף אומרת שבהינתן משפחה של אופרטורים נורמליים מתחלפים בכפל (כלומר  T\circ S=S\circ T לכל שני אופרטורים  T,S במשפחה), ניתן ללכסן את כל האופרטורים במשפחה "סימולטנית".
המשפט הספקטרלי מספק בנוסף פירוק קנוני של המרחב הווקטורי עליו האופרטור פועל. פירוק זה ידוע בתור הפירוק הספקטרלי.
המקרה הסוף-ממדי

נניח ש- A היא מטריצה הרמיטית מרוכבת מסדר  n (ניתן להסתכל באופן שקול על אופרטור הרמיטי על מרחב מכפלה פנימית סוף-ממדי, אך למען הפשטות נציג את המשפט במקרה המטריציוני). תנאי ההרמיטיות אומר ש-
לכל שני וקטורים  x,y\in V, או באופן שקול ש- A=A^{*}, כאשר  A^{*} מסמן את הצמוד ההרמיטי של  A. אם  A היא מטריצה ממשית, זה שקול לכך ש- A=A^{t} (כלומר,  A מטריצה סימטרית). נזכיר כי וקטור עצמי של  A הוא וקטור (שונה מאפס)  x כך ש- Ax=\lambda x לאיזשהו סקלר  \lambda . במקרה זה  \lambda  נקרא הערך העצמי המתאים ל- x.
משפט הפירוק הספקטרלי: קיים בסיס אורתונורמלי של  \mathbb {C} ^{n} המורכב מווקטורים עצמיים של  A וכל ערך עצמי של  A הוא ממשי.
הוכחה: על פי המשפט היסודי של האלגברה, לכל פולינום (מעל שדה המספרים המרוכבים) יש לפחות שורש אחד. בפרט, לפולינום האופייני של  \ A יש שורש שהוא ערך עצמי של  \ A. נסמן ערך עצמי זה ב- \ \lambda . נסמן ב- \ v_{1},...,v_{k} את הווקטורים העצמיים המתאימים לערך העצמי  \ \lambda . בהסתמך על תהליך גרם-שמידט, נוכל להניח, ללא הגבלת הכלליות, שהווקטורים  \ v_{1},...,v_{k} אורתוגונליים זה לזה ולנרמל אותם כך שיהוו בסיס אורתונורמלי למרחב העצמי המתאים לערך העצמי  \ \lambda .
נשים לב שתת-המרחב  {\mbox{span}}\left\{v_{1},...,v_{k}\right\} אינווריאנטי תחת  \ A. מההרמיטיות של  A נובע ש- {\mbox{span}}\left\{v_{1},...,v_{k}\right\}^{\perp } גם הוא אינווריאנטי תחת  \ \ A (כלומר ניתן להביא את המטריצה לצורת מטריצת בלוקים אלכסונית כך שיש בלוק שמתאים ל- {\mbox{span}}\left\{v_{1},...,v_{k}\right\} ויש בלוק אחר שמתאים ל- {\mbox{span}}\left\{v_{1},...,v_{k}\right\}^{\perp }). כעת מאותו שיקול עבור תת-המרחב  {\mbox{span}}\left\{v_{1},...,v_{k}\right\}^{\perp } נובע שקיים ערך עצמי ומרחב עצמי מתאימים עבור הבלוק המתאים לו. כך ניתן להמשיך עד שהמרחב הניצב למרחב העצמי המתקבל הוא מרחב האפס.
בכך נקבל בסיס אורתונורמלי ל-  \mathbb {C} ^{n} המורכב מווקטורים עצמיים של  A. הערכים העצמיים שהתקבלו בתהליך זה הם ממשיים, כי אם  \lambda  הוא ערך עצמי של  A המתאים לווקטור עצמי  x, אז  Ax=\lambda x ואז
מאחר ש- x\neq 0, ניתן לצמצם ולקבל ש- \lambda ={\bar {\lambda }} ולכן  \lambda  הוא ממשי. זה מסיים את ההוכחה. מש"ל.
מסקנה: כל מטריצה הרמיטית היא לכסינה אוניטרית. כלומר, אם  \ A=A^{*}, אז קיימות מטריצה אוניטרית  \ U ומטריצה אלכסונית  \ D כך ש- \ A=UDU^{*}.
הוכחה: הייצוג של  A כמטריצה אלכסונית התקבל בהוכחת המשפט לעיל. כמו כן, בהינתן בסיס אורתונורמלי למרחב כפי שמובטח לנו מהמשפט, נסמן את המטריצה המלכסנת (קרי, המטריצה ששורותיה הם הווקטורים העצמיים של  A) ב- U ונשים לב שכיוון שהווקטורים העצמיים אורתונורמליים, זוהי מטריצה אוניטרית. אי לכך,  A לכסינה אוניטרית. מש"ל.
נסמן כעת ב- \lambda _{1},\dots \lambda _{m} את הערכים העצמיים השונים של  A וב- P_{\lambda _{j}} את ההטלה האורתוגונלית על המרחב העצמי המתאים ל- \lambda _{j}. אז מהמשפטים לעיל נובע שניתן לכתוב את  A באופן הבא:
זהו הפירוק הספקטרלי של  A. בנוסף מתקיים  I=P_{\lambda _{1}}+\cdots +P_{\lambda _{m}} (שהרי הווקטורים העצמיים מהווים בסיס למרחב) וכן  P_{\lambda _{i}}P_{\lambda _{j}}=0 לכל  i\neq j (מכיוון שהמרחבים העצמיים המתאימים לערכים עצמיים שונים הם אורתוגונליים זה לזה, לפי ההוכחה).